गौरतलब है कि कठुआ रेप केस मामले के गवाह को लेकर दाखिल याचिका पर सुप्रीम कोर्ट सुनवाई कर रहा है. इससे पहले सुप्रीम कोर्ट ने तालिब हुसैन की चचेरी बहन की याचिका पर जम्मू कश्मीर सरकार को नॉटिस जारी कर एक हफ़्ते में जवाब मांगा था. हुसैन को टार्चर करने का आरोप लगाया गया है. सामाजिक कार्यकर्ता और कठुआ मामले में गवाह तालिब हुसैन के चचेरी बहन की तरफ से सुप्रीम कोर्ट में कहा गया तालिब का हिरासत में टार्चर हो रहा है. सुप्रीम कोर्ट ने कहा कि तालिब हुसैन पर रेप का आरोप है. याचिकाकर्ता ने कहा कि तालिब को ग़ैर कानूनी तौर पर हिरासत में रखा गया है, ऐसे में वो हैबियस कॉर्पस की याचिका दाखिल कर सकते हैं. सुप्रीम कोर्ट ने पूछा आप ये साबित करिए कि तालिब को गैर कानूनी तौर पर हिरासत में लिया गया है.